Saya mau tau Zaman Muromachi dari Masakan Jepun. Jelaskan dalam bahasa melayu

Memasuki zaman Muromachi, kalangan samurai turut ikut dalam urusan masak-memasak di istana maharaja. Adab sewaktu makan juga semakin berkembang. Aliran etika Ogasawara yang masih dikenali sehingga sekarang bermula dari etiket kalangan samurai dan bangsawan zaman Muromachi.

Chūnagon bernama Yamakage no Masatomo mengasaskan aliran memasak Shijōryū. Aliran ini menerbitkan buku masakan berjudul Shijōryū Hōchōsho (Buku Masakan Aliran Shijō). Sementara itu, puak Ashikaga mendirikan aliran memasak Ōkusaryū. Orang dari menjadi cerewet tentang cara memasak dan menghidangkan makanan. Makanan gaya honzen (honzen no seishiki) dan gaya kaiseki merupakan dua aliran utama masakan Jepun zaman Muromachi. Dalam gaya honzen, makanan dihidangkan secara individu di atas meja pendek yang dipanggil ozen. Hidangan yang dihidangkan cukup untuk dimakan satu orang. Dalam gaya kaiseki, makanan dihidangkan dalam hidangan kecil seperti makanan yang dihidangkan dalam upacara minum teh.

Namban adalah istilah orang Jepun zaman dahulu untuk "luar negara", khususnya Portugal dan Asia Tenggara. Dari perkataan namban dikenal istilah nambansen (kapal dari luar negara). Ketibaan kapal-kapal dari luar negara dari zaman Muromachi hingga zaman Sengoku membawa bersama pelbagai jenis masakan yang dipanggil namban ryōri (masakan luar negara) dan nambangashi (kuih luar negara). Kek kastela yang menggunakan resipi dari Portugal adalah salah satu contoh dari nambangashi.